Foto: Facebook, Hina

SINIŠA KOVAČIĆ, istekli vršitelj dužnosti ravnatelja Hrvatske radiotelevizije koji je već jučer napustio ured glavnog ravnatelja, u svom je predugačkom mandatu uspio od HRT-a napraviti medijsku ispostavu Kaptola. Umnožio je vjerske sadržaje, a ukidao one koje mu nisu ideološki odgovarali. No, da ne bi netko pomislio da je njegovo forsiranje vjere samo pretvaranje da bi opstao u ravnateljskom uredu Kovačić se pobrinuo objavom na Facebooku.



"... i jedna kap je dovoljna da spasi sve grešnike", napisao je Kovačić.

Prijatelji sada već bivšeg v.d. ravnatelja uzvratili su mu s "BVB". Pretpostavljamo da pritom nisu mislili na njemački nogometni klub Borussiu iz Dortmunda ili band Black Veil Brides, koji koriste tu kraticu, nego da su skratili: "Bog vas blagoslovio" kako i odgovara njegovom nabožnom statusu.

Kovačićev status dio je molitve svete Faustine milosrdnom Isusu, a cijela rečenica glasi: "O Isuse, spominjući se silne cijene Tvoje Predragocjene Krvi raduje me njezina veličina jer je i jedna kap dovoljna da spasi sve grešnike"

Tekst se nastavlja ispod oglasa

Nakon toga slijedi: "Premda grijeh predstavlja bezdan zlobe i nezahvalnosti za nas je plaćena neusporediva cijena.".

Svakako je lijepo i korisno da se Kovačić, bivši ravnatelj i ponovno novinar komentator Hrvatske televizije, utorkom ujutro moli i vjerujemo da njegova molitva neće ostati neuslišana.